La regidoria de Serveis Socials inaugura la programació del Dia Mundial de la Salut Mental
07 d’octubre 2024

![](/media/phrbk2qm/foto-1_c.jpg?width=850&height=679.6171171171171)

La programació del Dia Mundial de la Salut (10 d'octubre), que ha organitzat la regidoria de Serveis Socials de l'Ajuntament de Sagunt, ha començat este matí amb els primers tallers, xarrades i altres activitats amb diversos col·lectius socials.

Després de la inauguració, l'alumnat de 6o curs del CEIP Professor Tierno Galván ha participat en un taller de ceràmica del programa SASEM (Servicio de Atención y Seguimiento para la Enfermedad Mental). El dimarts 8 d'octubre es desenvoluparà una altra sessió amb la qual s'aproximarà als i les alumnes la realitat de les persones que tenen algun tipus de problema amb  relació a la salut mental.

La regidora de Serveis Socials, Nuria Carbó, ha donat les gràcies a l'equip del SASEM per la meravellosa programació que ha aconseguit per a esta Setmana de la Salut Mental. La regidora de Serveis Socials també ha destacat: “D'igual forma que cuidem la nostra salut física, tenim la responsabilitat d'atendre la nostra salut mental”. Finalment, l’edila de l'Ajuntament de Sagunt ha explicat que l'objectiu d'estes jornades és visibilitzar la salut mental: “La visualització crea la normalització i eixe és l'objectiu al qual volem arribar a través del nostre treball en Serveis Socials amb el SASEM”.

![](/media/bz0dr1qe/foto-3_c.jpg?width=336&height=596&mode=max)![](/media/ij1h5imv/foto-2_c.jpg?width=335&height=593&mode=max)

L'Associació Valenciana de Trastorn Bipolar (AVTB) oferirà una xarrada de sensibilització oberta a tota la ciutadania en el Centre Cívic Antic Sanatori el dimarts 8 d'octubre a les 17.30 hores.

En el Centre Voramar del Port de Sagunt es desenvoluparà una sessió de _mindfullness_ el dijous 10 d'octubre a les 10 hores. La inscripció al taller es realitza a través del codi QR que apareix en la imatge inserida en la web de l'Ajuntament al final d'esta notícia.

El divendres 11 d'octubre a les 11 hores les persones que participen en el taller de teatre interpretaran en el Casal Jove del Port de Sagunt una mostra _Entre todas las sombras, una_. En finalitzar l'obra i en el mateix lloc, la formadora i assessora en salut mental, Silvia Garcia Esteban, impartirà un taller al voltant de l'estigma social de les persones amb problemes de salut mental.

La programació sobre el Dia Mundial de la Salut Mental acabarà el dilluns 21 d'octubre a la Casa de Cultura del Port de Sagunt amb la projecció dels curtmetratges _Votamos_ i _Cristina Martín-La princesa INCA_. Cal esmentar la col·laboració de l'Asociación Cultural Nautilus en esta activitat programada per a les 18.30 hores. Després de la projecció, s'entaularà un diàleg entre Rosana Corral, psiquiatra i membre d’APROSAM (Associació Pro Salut Mental Horta Nord i Camp de Morvedre) i la psicòloga del SASEM, Miriam Pozuelo.

![](/media/i3kapoax/flyer-s-salud-mental_page-0001_c.jpg?width=601.1261261261261&height=850)

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-serveis-socials-inaugura-la-programacio-del-dia-mundial-de-la-salut-mental/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-serveis-socials-inaugura-la-programacio-del-dia-mundial-de-la-salut-mental/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-serveis-socials-inaugura-la-programacio-del-dia-mundial-de-la-salut-mental/ "Linked In")
*   [](mailto:?body=https://aytosagunto.es/va/actualitat/la-regidoria-de-serveis-socials-inaugura-la-programacio-del-dia-mundial-de-la-salut-mental/)